CELEX: 32012R0105
Language: sl
Date: 2012-02-07 00:00:00
Title: Izvedbena uredba Komisije (EU) št. 105/2012 z dne 7. februarja 2012 o uvrstitvi določenega blaga v kombinirano nomenklaturo

9.2.2012   
            
            
               SL
            
            
               Uradni list Evropske unije
            
            
               L 36/21
            
         IZVEDBENA UREDBA KOMISIJE (EU) št. 105/2012
   z dne 7. februarja 2012
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Ta uredba začne veljati na dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. februarja 2012
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Večfunkcionalni stroj z merami približno 62 × 76 × 98 cm in težo približno 153 kg, ki zajema optični bralnik in elektrostatični tiskalni stroj.
                  Stroj ima samodejno kaseto s 150-listi za kopiranje dvostranskih izvirnikov, dva pladnja za dovod papirja, nadzorno ploščo za uporabnika, spomin RAM z zmogljivostjo 2,5 GB in vgrajen pogon trdega diska z zmogljivostjo 80 GB. Opremljen je z ethernetom, brezžičnim lokalnim omrežjem in vmesnikom za USB.
                  Stroj lahko opravlja naslednje funkcije:
                  
                              —
                           
                           
                              skeniranje,
                           
                        
                              —
                           
                           
                              tiskanje in
                           
                        
                              —
                           
                           
                              digitalno kopiranje.
                           
                        Stroj lahko tudi pošilja skenirane dokumente prek spleta (tako imenovano „faksiranje po elektronski pošti/spletu“).
                  Stroj lahko natisne do 51 strani formata A4 na minuto. Omogoča tudi spremembo velikosti skeniranih slik (25 – 400 %). Hitrost skeniranja je 70 slik na minuto.
                  Tiskalna ločljivost je 1 200 × 1 200 dpi samo za besedila oziroma 600 × 600 dpi za slike. Ločljivost kopiranja je 600 × 600 dpi.
                  Stroj deluje bodisi avtonomno kot kopirni stroj, ki skenira izvirnik in natisne kopije s pomočjo elektrostatičnega tiskalnega stroja, ali, kadar je priključen na omrežje ali na stroj za avtomatsko obdelavo podatkov, kot tiskalnik, skener ter stroj za faksiranje prek spleta.
               
               
                  8443 31 80
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 8443, 8443 31 in 8443 31 80.
                  Zaradi značilnosti stroja nobene od njegovih funkcij ni mogoče šteti kot glavne, zato je izključena uvrstitev pod oznako KN 8443 31 20. Hitrost kopiranja, hitrost skeniranja, prisotnost samodejne kasete za liste, število pladnjev za dovod papirja, nadzorna plošča ter funkcija spreminjanja velikosti prikaza ne zadostujejo, da bi lahko digitalno kopiranje štelo kot glavna funkcija.
                  Hitrost kopiranja je dejansko enaka tako za kopiranje kot tiskanje, saj je odvisna od tiskalnika, ki se uporablja za obe funkciji. Tudi pladnja za dovod papirja se uporabljata tako za tiskanje kot kopiranje. Hitrost skeniranja je ustrezna tako za skeniranje kot kopiranje. Samodejna kaseta za liste in nadzorna plošča se enakovredno uporabljata za kopiranje, skeniranje ter faksiranje prek spleta. Prisotnost funkcije spreminjanja velikosti prikaza, ki se nanaša zlasti na kopiranje, ne zadostuje, da bi kopiranje štelo kot glavna funkcija.
                  Pomembna značilnost je tudi sposobnost stroja za priključitev na stroj za avtomatsko obdelavo podatkov ali na omrežje, saj omogoča tiskanje in skeniranje dokumentov s stroja za avtomatsko obdelavo podatkov ali nanj in za pošiljanje takšnih dokumentov prek spleta.
                  Stroj je zato treba uvrstiti pod oznako KN 8443 31 80 kot drugi stroji, ki zagotavljajo najmanj dve od naslednjih funkcij: tiskanje, kopiranje ali prenos telefaksa, katerih glavna funkcija ni digitalno kopiranje.